laion/Wikipedia-Exotic huggingface dataset:
לואי, נסיך לוקסמבורג

לואי קסבייה מריה גיום (בלוקסמבורגית: Louis Xavier Marie Guillaume; נולד ב-3 באוגוסט 1986) הוא נסיך לוקסמבורג. בנם השלישי של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. לואי נולד ב-3 באוגוסט 1986 בבית החולים הדוכסית הגדולה שרלוט שבלוקסמבורג סיטי. הוא השלישי מבין ילדיהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. יש לו שני אחים גדולים בשם גיום ופליקס, אח צעיר בשם סבסטיאן ואחות צעירה בשם אלכסנדרה. לואי למד בבית הספר לורנצוויילר (Lorentzweiler) ולאחר מכן ב"בית הספר האמריקאי של לוקסמבורג". ב-1998 נכנס ללימודים בפנימייה בשווייץ אותה סיים ב-2005. הוא גם שרת כמש"ק בצבא לוקסמבורג. בתקופת לימודיו הוא פיתח עניין מיוחד בסיוע הומניטרי, והשתתף במשימה של ארגון לא ממשלתי במומבאי, הודו. במהלך המשימה הוא בין היתר לימד אנגלית ילדי רחוב מקומיים. עם שובו לאירופה הוא ביצע שנת השתלמות במטה הצלב האדום בז'נבה. בחופשות הוא השתתף בתוכניות לטיפול בילדים ועזרה לקשישים. במאי 2014 הוא סיים תואר ראשון בתקשורת בריצ'מונד, האוניברסיטה האמריקאית הבינלאומית בלונדון (Richmond, The American International University in London). עבודת הדוקטורט שלו עסקה בפרסומת הומניטרית. לואי דובר לוקסמבורגית, צרפתית, גרמנית ואנגלית בצורה שוטפת, ובצורה פחות טובה בספרדית. הוא הפטרון של טניס שולחן בלוקסמבורג, וכן של הפדרציה הלוקסמבורגית לאומניות לחימה והפדרציה לאווירונאוטיקה. הוא בעל רישיון טיס בפני עצמו. תחביביו העיקריים הם רכיבה על אופניים וצלילה. בתקופת שירותו בצבא פגש לואי את קורפורל (רב"ט) טסי אנטוני המבוגרת ממנו בשנה, והחל לקיים עמה רומן. בספטמבר 2005 הודיעו הוריו של לואי רשמית על קיומה מערכת היחסים, כמו גם על כך שאנטוני נמצאת בהריון. ב-12 במרץ 2006 ילדה אנטוני בן בבית חולים פרטי בז'נבה. הילד, שקיבל את השם גבריאל, היה הנכד הראשון של הדוכס והדוכסית. ב-29 בספטמבר של אותה שנה, נישאו לואי ואנטוני בעיר גילסדורף (Gilsdorf). מכיוון שהיו אלו נישואים מורגנטיים, לואי ויתר על זכות הירושה ומצאצאיו נשללה האפשרות לרשת את הכתר. למרות שלואי עצמו המשיך לשמור על תאריו, הרי שבניו לא קיבלו את התואר "נסיך נסאו" השמור לנכדי הדוכס הגדול, ותחת זאת קיבלו את השם "נסאו" כשם משפחה. ב-21 בספטמבר 2007 נולד לבני הזוג בן נוסף, נח. הוא הוטבל בכנסייה בגילסדורף, היכן שנישאו הוריו. ב-23 ביוני 2009, לרגל "היום הלאומי של לוקסמבורג", העניקו הדוכס והדוכסית לאנטוני את התואר "הוד מעלתה נסיכת לוקסמבורג", ולבניה את התואר "נסיך נסאו". המשפחה התגוררה בלונדון. ב-18 בינואר 2017 הודיעו לואי וטסי על כוונתם להתגרש. הם התגרשו ב-17 בפברואר של אותה שנה ותאריה של טסי נשללו ממנה. תארו הרשמי של הנסיך לואי הוא ”הוד מלכותו הנסיך לואי מלוקסמבורג, נסיך נסאו, נסיך בורבון-פארמה”. התואר "נסיך בורבון-פארמה" בוטל ב-1968 בידי סבו של לואי, ז'אן, הדוכס הגדול של לוקסמבורג, אולם חודש ב-1995. מדיה וקבצים בנושא לואי, נסיך לוקסמבורג בוויקישיתוף Happy 26th birthday Prince Louis Prince Louis and Princess Tessy are getting a divorce "Viele Schaulustige bei Hochzeit des Prinzen" "Princess Tessy of Luxembourg is divorcing husband Prince Louis"
ספריית מאזארן

ספריית מאזארן (בצרפתית: Bibliothèque Mazarine) היא ספרייה השוכנת בארמון המכון של צרפת (Palais de l'institut de France) בפריז, הספרייה הציבורית הוותיקה ביותר בצרפת. יסודה בספרייתו הפרטית של הקרדינל מאזארן, ראש ממשלת צרפת במאה ה-17. אוסף הספרייה עשיר בפרטי אינקונבולה (דפוס-ערש, פריטים שהודפסו מהמצאת הדפוס ועד 1500), בהם עותק של תנ"ך גוטנברג, כתבי יד, רבים מהם מעוטרים וספרים נדירים נוספים. מאז התמנותו לתפקיד ראש ממשלתה של העוצרת אן מאוסטריה ב-1634, החל מאזארן בבניית ארמון פרטי ובו ספרייה אישית עשירה. מבקרים נדהמו מגודלה ועושרה, שעלה על ספריות מלכותיות אחרות באירופה. בין השנים 1642 ו-1653 העסיק את גבריאל נאודה (Gabriel Naudé) כספרן ומאתר ספרים, שיצא בשליחותו לאיטליה, שווייץ, גרמניה והולנד במטרה לרכוש אוספים שלמים ולהעבירם לפריז. מאז 1643 פתח מאזארן את ספרייתו לשירות מלומדים. בעת התקוממות הפרונד (פברואר 1652) פרצו מתפרעים לארמון ולספרייה, בזזו והשמידו ספרים רבים. בצוואתו הוריש מאזארן את ספרייתו לקולג' האומות (קולג' מאזארן), אחת מהמכללות ההיסטוריות של אוניברסיטת פריז. בניין הספרייה החדש, במיקומו הנוכחי, הוקם בגדה השמאלית, על נהר הסן ונפתח בחג הפסחא 1689. בעת המהפכה הצרפתית הובאו לספרייה אוספים של בני אצולה שאולצו לברוח וכן אוספי ספרים מכיבושי נפולאון. ב-1805 הפך קולג' האומות למכון של צרפת, והספרייה עמו. בשנת 1926 הפכה הספרייה לספריית הפקדה לפרסומים הנוגעים להיסטוריה של מחוזות צרפת. הספרייה כוללת 600,000 כרכים, מהם כ-200,000 מאוספו המקורי של מאזארן. הספרייה מתמחה בהיסטוריה צרפתית, בעיקר של המאות 12 - 17, היסטוריה של דפוס והוצאה לאור בצרפת והיסטוריה מקומית. בספרייה 2,370 פריטי אינקונבולה, בהם עותק של תנ"ך גוטנברג (Bible Mazarine); ‏4,600 כתבי-יד, מהם 1,500 כתבי-יד מאוירים מימי הביניים (חלקם הגדול פרי החרמה מאצילים בימי המהפכה) וכן אוסף של פמפלטים פוליטיים מימי מהומות הפרונד. אולם הקריאה המרכזי הגלובוס של לואי ה-16 דף מתנ"ך מאזראן מדיה וקבצים בנושא ספריית מאזארן בוויקישיתוף אתר האינטרנט הרשמי של ספריית מאזארן (בצרפתית) David H. Stam, ed. (2001). "Mazarine Library". International Dictionary of Library Histories. Fitzroy Dearborn. ISBN 1-57958-244-3. ספריית מאזארן, ברשת החברתית פייסבוק ספריית מאזארן, ברשת החברתית אקס (טוויטר) ספריית מאזארן, ברשת החברתית אינסטגרם ספריית מאזארן, ברשת החברתית LinkedIn ספריית מאזארן, באתר פליקר
בורגווארד FW 200

בורגווארד FW 200 (בגרמנית: Borgward FW 200) הוא טנדר, בתצורת תלת אופן אשר יוצר על ידי יצרנית הרכב הגרמנית "Goliath-Werk G.m.b.H" בין השנים 1937–1938. במקביל לבניית דגם ה"בורגווארד FW 200" יוצר דגם "Borgward FW 400", אשר הופעל על ידי מנוע 2 צילינדרים, המפיק 13 כ"ס. מהירות השיא של דגם "Borgward FW 400" הייתה 50 קמ"ש. תלת אופן בורגווארד הנסה 1500 בורגווארד הנסה 2400 בורגווארד איזבלה בורגווארד P100 בורגווארד RS בורגווארד B 4500 מדיה וקבצים בנושא בורגווארד FW 200 בוויקישיתוף דגמי חברת Goliath-Werke Borgward & Co Preston Tucker & Others: Tales of Brilliant Automotive Odin, L.C. World in Motion 1939 - The whole of the year's automobile production. Belvedere Publishing, 2015. ASIN: B00ZLN91ZG.בורגווארד FW 200 ] בורגווארד FW 200 Dreirad Borgward FW 200 in Sachsen-Anhalt בורגווארד FW 200 goliath-veteranen-club
אלכסנדרה, נסיכת לוקסמבורג

אלכסנדרה ז'וזפין תרזה שרלוטה מריה וילהלמינה (בלוקסמבורגית: Alexandra Joséphine Teresa Charlotte Marie Wilhelmine; נולדה ב-16 בפברואר 1991) היא נסיכת לוקסמבורג. בתם הרביעית של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. אלכסנדרה נולדה ב-16 בפברואר 1991 בבית החולים הדוכסית הגדולה שרלוט שבלוקסמבורג סיטי. היא הרביעית מבין ילדיהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. אחיה הגדולים הם: גיום, פליקס ולואי. יש לה אח צעיר בשם סבסטיאן. סנדקיה של אלכסנדרה הם מישל, נסיך לינייה הארבעה עשר והנסיכה מריה אנה גליצין. היא למדה בבית הספר אנגלסברג ובתיכון וובאן (Lycée Vauban) בלוקסמבורג סיטי. לאחר מכן למדה פסיכולוגיה ומדעי החברה בארצות הברית והשלימה תואר ראשון לפילוסופיה בצרפת. הנסיכה אלכסנדרה עבדה תקופה מסוימת כעיתונאית במזרח התיכון, היא רכשה גם ניסיון ביחסים בינלאומיים תוך כדי התמחות במועצת הביטחון של האומות המאוחדות בניו יורק בתקופה שבה לוקסמבורג הייתה חברה לא קבועה. הנסיכה אלכסנדרה מתעניינת בפוליטיקה ובלימודי דת. היא עובדת כמתנדבת לעזור לפליטים. היא דוברת באופן שוטף בלוקסמבורגית, אנגלית, ספרדית וצרפתית, ומבינה גם גרמנית ואיטלקית. היא חובבת טניס וסקי וספרות, ולוקחת חלק גם בטקסים רשמיים של משפחת הדוכס. אלכסנדרה היא הסנדקית של אחיינה גבריאל, נסיך נסאו, בנם של אחיה לואי ושל טסי אנטוני. כמו כן היא גם הסנדקית של אחייניתה אמליה, נסיכת נסאו, בנם של אחיה פליקס וקלייר לדמאשר (היא גם שימשה כשושבינה בחתונתם). תארה הרשמי של הנסיכה אלכסנדרה הוא ”הוד מלכותה הנסיכה אלכסנדרה מלוקסמבורג, נסיכת נסאו, נסיכת בורבון-פארמה”. התואר "נסיכת בורבון-פארמה" בוטל ב-1968 בידי סבה של אלכסנדרה, ז'אן, הדוכס הגדול של לוקסמבורג, אולם חודש ב-1995. מדיה וקבצים בנושא אלכסנדרה, נסיכת לוקסמבורג בוויקישיתוף "Biography of Her Royal Highness Princess Alexandra of Luxembourg"
מרקוס יורנטה

מרקוס יורנטה מורנו (בספרדית: Marcos Llorente Moreno; נולד ב-30 בינואר 1995 במדריד שבספרד) הוא כדורגלן ספרדי המשחק בעמדות הקשר והמגן הימני בקבוצת אתלטיקו מדריד מליגת העל הספרדית ובנבחרת ספרד. יורנטה נולד במדריד בירת ספרד. הוא הצטרף בשנת 2008 למחלקת הנוער של ריאל מדריד. החל לשחק בריאל מדריד קסטיליה החל מ-2014 רשם 62 הופעות וכבש שלושה שערים. ב-17 באוקטובר 2015 ערך את הופעת הבכורה שלו בריאל מדריד בליגה בניצחון 0–3 על לבאנטה. בעונת 2016–2017 הושאל לעונה אחת לדפורטיבו אלאבס, ערך בה 32 הופעות ליגה והציג יכולת גבוהה. בעונת 2017–2018 חזר יורנטה לריאל מדריד. בעונה זאת מיעט לשחק והיה מועמד לעזיבה. בנובמבר 2018, עם הגעתו של סנטיאגו סולארי, השתנה מעמדו והוא התחיל לשחק יותר בקבוצה, ואף כבש בגמר אליפות העולם לקבוצות את שער הבכורה שלו במדי הקבוצה הבוגרת, והשני של ריאל מדריד, נגד אל עין. יורנטה אף נבחר לשחקן המצטיין במשחק. לאחר מספר משחקים נפצע ובתוספת חזרתו של זינדין זידאן לאימון הקבוצה מעמדו בקבוצה נפגע. ב-21 ביוני 2019 חתם באתלטיקו מדריד על חוזה לחמש שנים תמורת 40 מיליון אירו, עם סעיף יציאה על סך 120 מיליון אירו. נכלל בסגל נבחרת ספרד לטורניר מונדיאל 2022. ליגת האלופות: 2017/2018, 2015/16 הסופר קאפ הספרדי: 2017 הסופר קאפ האירופי: 2016, 2017 אליפות העולם לקבוצות: 2017, 2018 אליפות ספרד: 2020/2021 מדיה וקבצים בנושא מרקוס יורנטה בוויקישיתוף מרקוס יורנטה, ברשת החברתית אינסטגרם מרקוס יורנטה, באתר Transfermarkt מרקוס יורנטה, באתר Soccerway מרקוס יורנטה, באתר BDFutbol מרקוס יורנטה, באתר WorldFootball.net מרקוס יורנטה, באתר National Football Teams מרקוס יורנטה, באתר FootballDatabase.eu מרקוס יורנטה, באתר ESPN מרקוס יורנטה: רוצה לזכות באהבת הקהל באתלטיקו, באתר ONE‏, 21 ביוני 2019 OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית)
סבסטיאן, נסיך לוקסמבורג

סבסטיאן אנרי מריה גיום (בלוקסמבורגית: Sébastien Henri Marie Guillaume; נולד ב-16 באפריל 1992) הוא נסיך לוקסמבורג. בנם החמישי של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. סבסטיאן נולד ב-16 באפריל 1992, תאריך בו נולד אביו 37 שנה קודם, בבית החולים הדוכסית הגדולה שרלוט שבלוקסמבורג סיטי. הוא צעיר בניהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. אחיו הגדולים הם: גיום, פליקס, לואי ואלכסנדרה. הוא למד בבית הספר לה רוזי שבשווייץ, בסאמר פילדס סקול שבבריטניה וב"בית הספר הבינלאומי של לוקסמבורג" (International School of Luxembourg), לפני שהחל ללמוד ב-Franciscan University of Steubenville באוהיו. הוא נודע כשחקן רוגבי מצטיין בנבחרת האוניברסיטה. בספטמבר 2016 הוא החל ללמוד באקדמיה הצבאית המלכותית בסנדהרסט, ובאוגוסט 2017 הוסמך כקצין. בספטמבר של אותה שנה הושבע כקצין של צבא לוקסמבורג. תארו הרשמי של הנסיך סבסטיאן הוא ”הוד מלכותו הנסיך סבסטיאן מלוקסמבורג, נסיך נסאו, נסיך בורבון-פארמה”. התואר "נסיך בורבון-פארמה" בוטל ב-1968 בידי סבו של סבסטיאן, ז'אן, הדוכס הגדול של לוקסמבורג, אולם חודש ב-1995. מדיה וקבצים בנושא סבסטיאן, נסיך לוקסמבורג בוויקישיתוף Sebastian de Luxembourg Grand Duke and Duchess visit Prince Sébastien in Sandhurst Prince Sébastien graduates from Royal Military Academy in Sandhurst Assermentation de Son Altesse Royale le Prince Sébastien
בורחה מיוראל

בורחה מיוראל מויה (בספרדית: Borja Mayoral Moya ; נולד ב-5 באפריל 1997 בפרלה שבספרד) הוא כדורגלן ספרדי המשחק בעמדת החלוץ בקבוצת חטאפה מלה ליגה. מיוראל, שגדל בריאל מדריד מגיל 10, ערך את הופעת הבכורה שלו בקבוצה הראשונה ב-2015. מיוראל ייצג את נבחרת ספרד עד גיל 21, בסך הכל עם 48 הופעות ו-29 שערים. הוא היה מלך השערים כאשר נבחרת ספרד עד גיל 19 זכתה באליפות אירופה 2015, והיה סגן אלוף אירופה ב-2017 וזכה שוב ב-2019, הפעם עם הנבחרת עד גיל 21. מיוראל נולד בפרלה שבספרד. הוא הצטרף בשנת 2007 למחלקת הנוער של ריאל מדריד. הוא החל לשחק בריאל מדריד קסטיליה החל מ-2014, רשם 38 הופעות וכבש 17 שערים. ב-31 באוקטובר 2015 ערך את הופעת הבכורה שלו בריאל מדריד בליגה בניצחון 1–3 על לאס פאלמס. בעונת 2016–2017 הושאל מיוראל לעונה אחת לוולפסבורג וערך בה 19 הופעות ליגה בעיקר כמחליף וכבש 2 שערים. בעונת 2017–2018 חזר מיוראל לריאל מדריד. ב-2018 הגיעה בהשאלה ללבאנטה לעונה אחת, בסיום העונה המשיך בהשאלה לעונה נוספת. ריאל מדריד ליגת האלופות: 2017/2018 הסופר קאפ הספרדי: 2017 הסופר קאפ האירופי: 2017 אליפות העולם לקבוצות: 2017 מדיה וקבצים בנושא בורחה מיוראל בוויקישיתוף בורחה מיוראל, ברשת החברתית אקס (טוויטר) בורחה מיוראל, באתר Transfermarkt בורחה מיוראל, באתר Soccerway בורחה מיוראל, באתר BDFutbol בורחה מיוראל, באתר WorldFootball.net בורחה מיוראל, באתר FootballDatabase.eu
ישראל כהן

האם התכוונתם ל... אישים בשם זה ישראל כהן-שצקי (1869–1940) – ממייסדי תל אביב ישראל כהן (אנגליה) (אנ') (1879–1961) – סופר, עיתונאי ופעיל ציוני יהודי-אנגלי, מזכ"ל ההסתדרות הציונית העולמית ישראל כהן (סופר) (קאהן; 1905–1986) – סופר ומבקר ישראלי ישראל כהן (כדורגלן) (יליד 1971) – כדורגלן עבר, גיבור פרשת ישראל כהן ישראל כהן (מפיק) – (יליד 1980) מפיק טלוויזיה ואיש עסקים ישראלי, מנהל ערוץ "הידברות", ראו הידברות (ארגון) ישראל כהן (עיתונאי) (יליד 1982) – כתב רדיו קול ברמה, לשעבר כתב ועורך אתר האינטרנט "כיכר השבת" ישראל כהן (עיתונאי) (יליד 1991) – כתב פוליטי ועורך באתר "כיכר השבת" המוכר בשם העט ישי כהן אישים בשם דומה ישראל מאיר הכהן ("החפץ חיים"; 1838–1933) – מחבר הספר "חפץ חיים", מחשובי הרבנים בדור שלפני השואה אחר פרשת ישראל כהן ("הדרבי של ישראל כהן") – משחק כדורגל משנת 2002 שנחשב כמשחק מכור כהן (פירושונים)
יואכים, נסיך דנמרק

יואכים הולגר ולדמאר כריסטיאן (בדנית: Joachim Holger Waldemar Christian; נולד ב-7 ביוני 1969) הוא נסיך דנמרק. בנם השני של מרגרטה השנייה, מלכת דנמרק והנריק, נסיך דנמרק. הוא החמישי בסדר הירושה לכתר הדני. יואכים נולד ב-7 ביוני 1969 בבית החולים של אוניברסיטת קופנהגן. הוא הוטבל ב-15 ביולי בקתדרלת ארהוס. הוא, לפיכך, החבר הראשון במשפחת המלוכה הדנית שהוטבל מחוץ לקופנהגן. סנדקיו היו דודתו מצד האם בנדיקטה, נסיכת דנמרק, דודו מצד האב ז'אן בטיסט דה לאבורדה דה מונפזאט, וכן האראלד החמישי, מלך נורווגיה וכריסטינה, נסיכת שוודיה. הוא התחנך בבית ספר פרטי בארמון אמליינבורג, ובבתי ספר יוקרתיים בצרפת ובבריטניה. ב-1987 הוא התגייס כטירון לצבא המלכותי הדני והוצב ברגימנט "המלכה". שנה לאחר מכן הוא הועלה לדרגת סרג'נט, וכעבור שנה ללוטננט. בין 1989-1990 הוא פיקד על מחלקת טנקים, וב-1992 הועלה לדרגת האופטמן. ב-2005 הוא הועלה לדרגת מיור, ולאחר מכן פרש מהצבא. פרט לדנית, הוא דובר גם אנגלית, צרפתית וגרמנית. ב-18 בנובמבר 1995 נישא יואכים בכנסיית פרדריקסברג שבהילרוד לאלכסנדרה כריסטינה מנלי, סמנכ"לית של חברת מכירות מהונג קונג. לאחר נישואיהם הוענקו למנלי התארים "רוזנת פרדריקסבורג" ו"נסיכת דנמרק". יש להם שני בנים: ניקולאי, נסיך דנמרק (נולד 28 באוגוסט 1999) פליקס, רוזן מונפזאט (נולד 22 ביולי 2002) ב-16 בספטמבר 2004 הודיעו בני הזוג על פרידתם, וב-8 באפריל 2005 הם התגרשו. אלכסנדרה נישאה שוב לאחר מכן, ועל כן נשלל ממנה התואר "נסיכת דנמרק". כיום היא עדיין חיה ועובדת בדנמרק, ולה וליואכים יש משמורת משותפת על בניהם. ב-3 באוקטובר 2007 התארס יואכים עם מריה קבלייה. החתונה התקיימה ב-24 במאי 2008, יום השנה ה-73 לחתונתם של סבו וסבתו של יואכים, פרדריק התשיעי, מלך דנמרק ואינגריד, נסיכת שוודיה. לבני הזוג יש שני ילדים: הנריק, רוזן מונפזאט (נולד ב-4 במאי 2009) אתנה, רוזנת מונפזאט (נולדה 24 בינואר 2012) בעת לידתו, קיבל יואכים את התואר ”הוד מעלתו המלכותי יואכים מדנמרק”. ב-29 באפריל 2008 הוסיפה אמו לתוארו ולתוארו של אחיו את התואר ”רוזן מונפזאט”. תואר זה עובר בירושה לצאצאיהם. הוא אביר מסדר הפיל, ומחזיק בעוד תארים ועיטורים רבים ממדינות שונות באירופה ובעולם. בספטמבר 2022, הודיעה המלכה שהחל מ-1 בינואר 2023, ישללו מילדיו של יואכים התארים 'הנסיך והנסיכה מדנמרק' כדי שיוכלו לחיות חיים עצמאיים ללא מחויבות לבית המלכות, והם יוכלו להשתמש רק בתארים 'הרוזן והרוזנת ממונפזאט'. מדיה וקבצים בנושא יואכים, נסיך דנמרק בוויקישיתוף יואכים, נסיך דנמרק, במסד הנתונים הקולנועיים IMDb (באנגלית) HRH Prince Joachim מלכת דנמרק נישלה 4 מנכדיה מהתארים המלכותיים, אמם זועמת, באתר ynet, 29 בספטמבר 2022
שמורת חורשת יעלה

שמורת חורשת יעלה (בערביתː شجرة الكلب - שג'רת אל כלב) היא שמורת טבע בבקעת יבנאל המשתרעת על שטח בן 11.5 דונם, שהוכרזה ב-1 באפריל 1969. בשמורה חורשה ובה שמונה עצי שיזף מצוי עתיקים ומרשימים, שהשתמרו עקב קדושת המקום לתושבי האזור. בנוסף סביב העצים גדלים צמחי מעזבה וביניהם סרפד הכדורים, חלמית וחרדל לבן. בגבולה הצפוני של החורשה נובע מעיין עין יעלה. נחל יעלה יורד משמורת חורשת יעלה לשמורת נחל יבנאל. האתר נקרא על שם יעל אשת חבר הקיני. בספר שופטים מסופר שמקום מושבו של חבר הקיני היה "אֵלוֹן בְּצַעֲנַנִּים [בצענים] אֲשֶׁר אֶת קֶדֶשׁ", ומספר חוקרים זיהו את המקום עם בקעת יבנאל ואת קדש עם חורבת קדש מזרחית לפוריה עילית. שמורת חורשת יעלה, באתר טבע ונופים בישראל חורשת יעלה, באתר מפה שמורת נחל יבנאל, באתר "טבע ונופים בישראל" ספר שופטים, פרק ד', פסוק י"א ישעיהו פרס, אנציקלופדיה מקראית, כרך א, ירושלים: הוצאת מוסד ביאליק, 1950, עמ' 328 ערך זה הוא קצרמר בנושא ישראל ובנושא גאוגרפיה. אתם מוזמנים לתרום לוויקיפדיה ולהרחיב אותו.
מייקל יאנג (פירושונים)

האם התכוונתם ל... מייקל יאנג – גנטיקאי וכרונוביולוג אמריקאי, זוכה פרס נובל לפיזיולוגיה או לרפואה לשנת 2017. מייקל יאנג (סוציולוג) – סוציולוג, פעיל חברתי ופוליטיקאי בריטי. מייקל יאנג (כדורסלן, נולד ב-1961) – כדורסלן אמריקאי. מייקל יאנג (כדורסלן, נולד ב-1994) – כדורסלן אמריקאי.
Sushi (שיר)

"Sushi" (בעברית: "סושי"; מעוצב: "SUSHI") הוא סינגל שהוקלט על ידי הזמרת הפינית אוולינה, בשיתוף הראפרים הפינים JVG. הסינגל יצא לאור ב-28 ביוני 2016, תחת חסותן של חברות התקליטים יוניברסל מיוזיק גרופ ואם-אייזי מיוזיק, כסינגל הרביעי מתוך אלבום הבכורה שלה, 24K. בדומה לרוב הסינגלים שיצאו מן האלבום, גם לסינגל הזה לא צילמה אוולינה ווידאו קליפ. כשיצא לאור, הצליח הסינגל להיכנס היישר למקום השלישי במצעד הרשמי של פינלנד. אוולינה הודיעה ברשתות החברתיות כי הסינגל הרביעי מן האלבום עתיד לצאת לאור באמצע יוני 2016. לאחר מכן פרסמה בחשבון האינסטגרם שלה את עטיפת הסינגל, בה היא נראית כשהיא אוחזת בסושי בפיה. הרקע שחור כעטיפת אלבום הבכורה שלה, ובצד ניתן לראות את סמליל חברת ההקלטות שלה. כיוון שלסינגל לא צולם ווידאו קליפ, הוחלט כי תצא הצצה מיוחדת שתתן אפשרות לשמוע את השיר במשך חצי דקה. הסינגל זכה להצלחה רבה בפינלנד, ובשבוע הראשון לצאתו נכנס היישר אל המקום השלישי. מידע על השיר "Sushi" באתר iTunes מידע על השיר "Sushi" באתר ספוטיפיי הקלטת השיר Sushi באתר יוטיוב Musiikkituottajat - Tilastot - Suomen virallinen lista - Artistit, www.ifpi.fi (בפינית) Universal Music Finland (2016-07-20), Evelina - Sushi ft. JVG, נבדק ב-2017-10-02
מריה קינסקי, רוזנת וכיניץ וטטאו

מריה קינסקי, רוזנת וכיניץ וטטאו (בגרמנית: Gräfin Kinsky von Wchinitz und Tettau;‏ 14 באפריל 1940 – 21 באוגוסט 2021) הייתה רעייתו של הנס אדם השני, נסיך ליכטנשטיין. מריה נולדה ב-14 באפריל 1940 בפראג, שהשתייכה אז לפרוטקטורט של בוהמיה ומוראביה אשר היה בפועל חלק מגרמניה הנאצית. אביה היה פרדיננד קרל קינסקי, רוזן וכיניץ וטטאו ואמה הייתה הנרייטה קרולינה, רוזנת לדבור-ויכלן. ב-1945, לקראת סוף מלחמת העולם השנייה נמלטו בני משפחתה מפראג והשתקעו בגרמניה. מריה התחנכה בבאדן-וירטמברג. היא בילתה תקופות בבריטניה ובצרפת, ולמדה אנגלית וצרפתית. היא עבדה כגרפיקאית עבור חברת הדפסה בעיר דכאו. ב-30 ביולי 1967 היא התחתנה עם בן דוד מדרגה שנייה שלה הנס אדם השני, נסיך ליכטנשטיין. הנישואים נערכו בקתדרלת סנט פלורנטין שבעיר ואדוץ. ב-1989 נפטר אביו של הנס, פרנץ יוזף השני, נסיך ליכטנשטיין והנס ירש ממנו את השלטון בליכטנשטיין. מנישואיה להנס אדם יש למריה ארבעה ילדים: אלויס, נסיך הכתר של ליכטנשטיין (נולד ב-1968) מקסימיליאן, נסיך ליכטנשטיין (נולד ב-1969) קונסטנטין, נסיך ליכטנשטיין (נולד ב-1972) טטיאנה, נסיכת ליכטנשטיין (נולדה ב-1973) מריה ירשה את התואר ”רוזנת וכיניץ וטטאו”. לאחר נישואיה היא קיבלה את התואר ”הוד מעלתה נסיכת ליכטנשטיין”. נפטרה ב-21 באוגוסט 2021. מדיה וקבצים בנושא מריה קינסקי, רוזנת וכיניץ וטטאו בוויקישיתוף מריה קינסקי, רוזנת וכיניץ וטטאו, באתר "Find a Grave" (באנגלית)
יובל סגל

האם התכוונתם ל... יובל סגל (1971) – שחקן ישראלי, כיכב בתוכנית המערכונים "קצרים" ובסרט "מתנה משמיים" יובל סגל (1980) – שחקן ומדבב ישראלי, כיכב בסדרת הטלוויזיה לילדים "הפיג'מות" יובל סגל (שחיינית) – שחיינית ישראלית
הקריפטה הקיסרית

הקריפטה הקיסרית (בגרמנית: Kaisergruft) הוא חדר קבורה מתחת לכנסיית ומנזר קפוצ'ן בווינה, אוסטריה. הכנסייה נמצאת באינרה שטאדט ליד ההופבורג. את הרעיון לבניית הקריפטה, הגתה הקיסרית אנה מטירול, אשתו של מתיאס, קיסר האימפריה הרומית הקדושה, אשר רצתה מבנה קבורה מפואר לה ולבעלה. אבן הפינה הונחה ב-1618, אולם הבנייה לא נשלמה בחייהם. בשנת 1632 הושלמה הבנייה, ובשנה הבאה הועברו סרקופגים פשוטים המכילים את עצמותיהם של אנה ומתיאס לקריפטה. שימש כמקום הקבורה העיקרי של בני בית הבסבורג. 145 מבני הבסבורג קבורים בקריפטה, בתוספת כדים המכילים את לבותיהם ואת שרידי שריפתם של ארבעה נוספים. בקריפטה קבורים בין היתר 12 קיסרים ו-18 קיסריות. במהלך השנים נערכו שיפוצים רבים במבנה, כך שמרבית הסרקופגים המכילים את הגופות הועברו ממקומם מתישהו. חלק מהנזירים בכנסייה עדיין מטפלים בקריפטה. בשנת 2003 נעשה בה שיפוץ אחרון במסגרתו היא הפכה נגישה לנכים, והותקנו בה מערכות מיזוג כדי למנוע את הידרדרות מצבם של הסרקופגים. האדם האחרון שנקבר בקריפטה היה אוטו, נסיך הכתר של אוסטריה בשנת 2011. מדיה וקבצים בנושא הקריפטה הקיסרית בוויקישיתוף אתר האינטרנט הרשמי של הקריפטה הקיסרית Official Website (in German) Online Capuchin Monastery in Vienna (in German) Picture from the cript—Br. Markus Mach OFM cap Weiss-Krejci, E. Restless corpses. 'Secondary burial' in the Babenberg and Habsburg dynasties. Antiquity 75:769–780, 2001. Figures 4 and 6 Weiss-Krejci, E. Mortuary representations of the noble house. A cross-cultural comparison between collective tombs of the ancient Maya and dynastic Europe. Journal of Social Archaeology 4/3:368–404, 2004. ערך זה הוא קצרמר בנושא אוסטריה ובנושא מבני דת. אתם מוזמנים לתרום לוויקיפדיה ולהרחיב אותו.
איסור משכב בהמה

איסור משכב בהמה הוא מצוות לא תעשה מן התורה, האוסרת קיום יחסי מין בין אדם לבהמה. איסור זה הוא חלק מאסורי עריות (יחסי מין אסורים), ועונש העובר עליו הוא סקילה. יש מהראשונים שהסתפקו האם איסור זה נכלל בשלוש העבירות החמורות, וחל עליו דין ייהרג ואל יעבור. בתורה איסור זה מחולק לשני איסורים: איסור אחד לאדם הרובע בהמה, ואיסור שני לאשה הנרבעת על ידי בהמה. בהתאם לכך, בספרי המצוות נמנה איסור זה בשני לאווים נפרדים. בתורה נזכר איסור משכב בהמה בארבעה מקומות: ”כָּל-שֹׁכֵב עִם-בְּהֵמָה, מוֹת יוּמָת.” (שמות, כ"ב, י"ח), ”וּבְכָל-בְּהֵמָה לֹא-תִתֵּן שְׁכָבְתְּךָ לְטָמְאָה-בָהּ וְאִשָּׁה לֹא-תַעֲמֹד לִפְנֵי בְהֵמָה לְרִבְעָהּ תֶּבֶל הוּא.” (ויקרא, י"ח, כ"ג), ”וְאִישׁ, אֲשֶׁר יִתֵּן שְׁכָבְתּוֹ בִּבְהֵמָה--מוֹת יוּמָת; וְאֶת-הַבְּהֵמָה, תַּהֲרֹגוּ. וְאִשָּׁה, אֲשֶׁר תִּקְרַב אֶל-כָּל-בְּהֵמָה לְרִבְעָה אֹתָהּ--וְהָרַגְתָּ אֶת-הָאִשָּׁה, וְאֶת-הַבְּהֵמָה; מוֹת יוּמָתוּ, דְּמֵיהֶם בָּם.” (ויקרא, כ', ט"ו–ט"ז). ”אָרוּר שֹׁכֵב עִם-כָּל-בְּהֵמָה וְאָמַר כָּל-הָעָם אָמֵן.” (דברים, כ"ז, כ"א) עונש השוכב עם בהמה הוא בסקילה, אחת ממיתות בית דין, בתלמוד למדו דין זה מסמיכות הפסוק 'מכשפה לא תחיה' שדינה בסקילה לדין משכב בהמה. בן עזאי אומר: נאמר (שמות כב, יז): 'מכשפה לא תחיה', ונאמר (בפסוק הבא): 'כל שוכב עם בהמה מות יומת'. סמכו עניין לו, מה שוכב עם בהמה בסקילה - אף מכשפה בסקילה. אמר לו רבי יהודה: וכי מפני שסמכו עניין לו נוציא זה לסקילה?! התורה אוסרת להקרבה בהמה שנרבעה וקויימו בה יחסים על ידי אדם. אם הייתה הבהמה מעוברת, גם הוולד אסור בהקרבה, זאת גם לפי הדעה האומרת שהוא לא נחשב כחלק מגוף אמו, לפי דעתו של רבא, שכן הוא נהנה מהרביעה באופן נפרד. הרמב"ם מרחיב על כך בהלכות איסורי ביאה, ובמסכת בבא מציעא, רב יוסף אוסר על אלמנה לגדל כלב מחשש שכזה. יחד עם זאת, מקובל להניח שבני ישראל אינם נחשדים במשכב בהמה וכי האיסור שלעיל נועד על מנת למנוע לשון הרע. משכב בהמה פירוש הר"ן על תלמוד בבלי, מסכת סנהדרין, דף ע"ד, עמוד א'. תלמוד בבלי, מסכת יבמות, דף ד', עמוד א' משנה תורה לרמב"ם · ספר קדושה · הלכות איסורי ביאה · פרק ראשון · הלכה טז "ארמלתא לא תרבי כלבא" – תלמוד בבלי, מסכת בבא מציעא, דף ע"א, עמוד א' "לא נחשדו ישראל על משכב זכור ולא על הבהמה" – תלמוד בבלי, מסכת קידושין, דף פ"ב, עמוד א'
גלגו ענק חום

גלגו ענק חום (שם מדעי: Otolemur crassicaudatus) הוא מין של גלגו מסדרת הפרימטים. זהו המין הגדול במשפחתו. הגלגו הוא קרוב רחוק של הלמורים השוכן ביערות אפריקה. אורכו 26–47 ס"מ, אורך הזנב 29–55 ס"מ ומשקלו 0.5-2 ק"ג. הוא בעל פרווה שעירה חומה ומעט אפורה וראש מגודל עם עיניים צהובות ובורקות. הכפות רגליים גדולות ונקיות משיער והזנב שעיר וארוך מאוד. הגלגו חי ביערות שמסומליה וטנזניה עד לצפון דרום אפריקה. הוא שוכן בין ענפי העצים ויוצא לחפש מזון בלילות. הגלגו יכול לזנק למרחק גדול באופן משמעותי מאורך גופו לאורך ולגובה כשהוא מוצא מזון. הוא ניזון מפירות כמו פיקוס, בננה ופירות יער, זרעים שונים, פרחים, חרקים, חלזונות ואף מזוחלים קטנים. הוא לופת את הטרף בידיו ומוחץ אותו או מעביר אותו לפיו. הגלגו הוא בעל חיים יחידאי - הזכרים טריטוריאליים ויתקפו מסיג גבול. Otolemur crassicaudatus crassicaudatus Otolemur crassicaudatus kirkii מדיה וקבצים בנושא גלגו ענק חום בוויקישיתוף גלגו ענק חום, באתר ITIS (באנגלית) גלגו ענק חום, באתר NCBI (באנגלית) גלגו ענק חום, באתר Animal Diversity Web (באנגלית) גלגו ענק חום, בבסיס הנתונים ARKive (באנגלית) גלגו ענק חום, באתר האנציקלופדיה של החיים (באנגלית) גלגו ענק חום, באתר GBIF (באנגלית) גלגו ענק חום באתר הרשימה האדומה של IUCN